Hoplapoderus

Hoplapoderuser en slekt av biller som tilhører gruppen snutebiller (Curculionoidea), selv om mange av artene ikke har påfallende lang snute.

Utseende 
Små til middelsstore (opptil 25 mm) biller, kroppen er kort, bred og høyt hvelvet, den bakre delen av hodet og den fremre delen av brystskjoldet er ofte noe forlenget (lang hals). Snuten er derimot ofte ganske kort. De er vanligvis glatte og blanke. På farge er de ofte svarte med rød- eller gulaktige bein. Det er ofte markert forskjell mellom kjønnene, med forlengingen av hode og brystskjold mer ekstrem hos hannene. Hodet er lengre enn bredt, fasettøynene runde og utstående. Antennene er 11-leddete, perlekjedeformede, ikke knebøyde og uten en markert kølle. Hos underfamilien Apoderinae er hodet svært forlenget bak fasettøynene. Brystskjoldet (pronotum) er rundet tilsmalnet framover. Hos Apoderinae er den fremre delen trukket ut til en mer eller mindre rørformet krage som kan være ganske lang. Dekkvingene er korte og brede, parallellsidige, med markerte punktrekker, oftest med kraftige, skarpe pigger. Beina er kraftige og ganske lange, lårene noe fortykkede. Leggene (tibiae) har en rekke av pigger på undersiden og ender i en kraftig pigg. Føttene er fire-leddete, det tredje leddet er tolappet. Larvene er korte og tykke, C-formede, med spredte hår, uten bein, men med en markert hodekapsel.

Levevis 
Alle bladrullerne er planteetere, de fleste lever på busker og trær, men noen også på urter. Mange arter ruller sammen blad til kapsler der larven utvikler seg, disse er som oftest eske- eller fingerbølformede, til forskjell fra snutebladrullere (Rhynchitidae) som vanligvis lager sigarformede bladruller. Det er vanlig at de to kjønnene samarbeider om å lage bladrullen, og hannenes forlengede hals hjelper dem til å gnage dype huller i bladene som virker som sting med sammenføyingen av bladene. Billene gnager gjennom bladet, bortsett fra midtnerven, helt eller delvis, slik at de blir lett å brette. Hunnen legger et eller flere egg i den ferdige beholderen. Dette er et eksempel på yngelpleie som er ganske uvanlig blant biller.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien snutebiller, Curculionoidea Latreille, 1802
 Familien bladrullere, Attelabidae Billberg, 1820
 Underfamilien Apoderinae Jekel, 1860
 Stammen Hoplapoderini Voss, 1926
 Slekten Hoplapoderus Jekel, 1860 - 16 arter
 Hoplapoderus aculeatus Faust, 1899
 Hoplapoderus borneoensis Voss, 1926
 Hoplapoderus caliginosus Faust, 1894
 Hoplapoderus chevrolati Faust, 1891
 Hoplapoderus echinatoides Legalov, 2003
 Hoplapoderus echinatus (Gyllenhal in Schönherr, 1833)
 Hoplapoderus gemmatus (C.P.Thunberg, 1784)
 Hoplapoderus gemmosus Voss, 1926
 Hoplapoderus hystrix (J.C.Fabricius, 1802)
 Hoplapoderus jekeli Legalov, 2007
 Hoplapoderus nepalensis Voss, 1926
 Hoplapoderus orientalis Voss, 1926
 Hoplapoderus pardaloides Voss, 1924
 Hoplapoderus penangincola Voss, 1928
 Hoplapoderus tristoides Voss, 1924
 Hoplapoderus vanvolxemi Roelofs, 1875

Referanser

Kilder 
 Gønget, H. 2003. The Nemonychidae, Anthribidae and Attelabidae (Coleoptera) of Northern Europe. Fauna Entomologica Scandinavica 38. E.J. Brill, Leiden/Boston.

Eksterne lenker 
 
 Fotogalleri over Attelabidae, ved A.A. Legalov

Biller formelt beskrevet i 1860
Dyr formelt beskrevet av Henri Jekel
Snutebiller